stanford-oval/wikipedia huggingface dataset:
Winxien maailma

| Winxien maailma> World of Winx |
| --- | --- |
Tyyli:  piirrossarja
Kestoaika:  23 min
Luoja(t):  Iginio Straffi
Pääosissa:  Haven Paschall Jessica Paquet Eileen Stevens Kate Bristol Alysha Deslorieux Saskia Maarleveld (Muut ääninäyttelijät on Luettelo Winx-klubi-hahmoista artikkelissa.)
Alkuperämaa:   Italia
Alkuperäiskieli:  italia
Verkko:   Rai Yoyo  Rai Gulp  Netflix  Netflix  Netflix 
Jaksoja:  26 (luettelo jaksoista)
Aiheesta muualla
IMDb 
Winxien maailma (eng. World of Winx) on italialainen animaatiosarja ja Winx-klubin spin-off -sarja. Sarjan on luonut Iginio Straffi. Sarja kehitettiin Netflixille ja siitä on tehty kaksi tuotantokautta, joissa molemmissa on 13 jaksoa. Ensimmäinen tuotantokausi julkaistiin 4. marraskuuta 2016 ja toinen tuotantokausi 16. kesäkuuta 2017 Netflixissä.
Animaatiosarjassa Winx-klubin tytöt on lähetetty Maahan etsimään kyvykkäitä nuoria ympäri maailmaa WOW -nimiseen tv-ohjelmaan. Salaperäinen varas kuitenkin kidnappaa nuoria kykyjä, jolloin Winx-keijut pyrkivät salaisina agentteina keijuidentiteettinsä kätkien saamaan kiinni mystisen kykyvarkaan suojellakseen lahjakkaita kykyjä.
Hahmoja > Winxit

Bloom Lohikäärmetulen keiju on Winx-klubin johtaja ja WOW-tiimin kykyjenetsijä. Bloomin erityiskyky on taiteellisuus. Hänen vastustajattarensa on pelkoa levittävä ja painajaisia luova hahmo nimeltään Vertigo.
Stella on kykyjenetsijöiden muotiasiantuntija ja -suunnittelija, joka kantaa sisällään auringonpaisteen voimaa. Stellan vastustajatar on Obscura, joka luo pimeyttä ja ahdistusta uhriensa elämään.
Flora on luonnon keiju ja erinomainen kokki. Hän on myös WOW-ohjelman etsivä. Flora kohtaa vastustajattarensa, Stoneyn, joka muuttaa kaiken elävän kiviseksi ja elottomaksi.
Layla (engl. Aisha) on urheilullinen kykyjenetsijä ja aaltojen keiju. Hänen vastustajansa on Sinka, joka kontrolloi tuulen voimaa ja pilkkaa Laylaa siitä, kuinka helppo häntä on kontrolloida lyhyen temperamenttinsa takia.
Musa on musiikin keiju ja mahtava laulaja, joka muiden Winx-ystäviensä kanssa etsii kykyjä maailmalta. Hänen vastustajansa on Banshee, joka on äänetön ja tukahduttaa kaiken äänen maailmasta.
Tecna on teknologian keiju ja ryhmän aivot. Hänen erityiskykynsä on tekniikkanerous ja tietotekniikka. Virus-niminen vastustaja vainoaa Tecnaa tämän loogisuuden takia.
Hahmoja > WOW-tiimi

Ace on pirteä ohjelmajuontaja, joka tekee kaikkensa että ohjelman teko sujuisi kuin tanssi.
Margot on negatiivinen, nyrppänokkainen tuomari, joka ei välitä uusista kyvyistä hiuskarvaakaan.
Cliff on pirteä ja positiivinen ihminen, joka tuomaroi WOW-ohjelman kykyjä ja antaa aina hyvää palautetta kyvyille.
Lorelei on intoileva ja itsekeskeinen WOW-tiimin uusi kykyjenetsijä, joka korvaa Bloomin kauden puolivälissä. Lorelei on luonteeltaan ärsyttävä, ja tekee kaikkensa löytääkseen kyvyn ohjelmaan.
Hahmoja > Ohjelman kyvyt

Annabelle
Naoki
Sophie
Nadine
Vincenzo
Yu
Madilyn
Silke
Hahmoja > Muut sivuhahmot

Roxy
Gómez
Evans
Wendy Darling
Matt Darling
Merenneidot
Venomya
Hahmoja > Viholliset

Helinä-keiju
Varjohirviöt
Krokotiilimies
Taistelushamaani
Zombi-merirosvot
Vertigo
Banshee
Obscura
Stoney
Sinka
Virus
Kapteeni Koukku
Smee
Baba Jaga
Eroja Winx-klubiin

Roxy tuli Alkuperäisessä sarjassa mukaan 4. kaudella, jonka aikana ihmiset saivat tietää keijuista. Tässä sarjassa ihmiset eivät kuitenkaan tiedä keijuista, vaikka Roxy on sarjassa mukana ja tietää olevansa keiju.
Spesialistit eivät esiinny.
Trixit eivät esiinny.
Tuotanto

2014 syksyllä Netflix tilasi Rainbow Studiolta kaksi tuotantokautta upouudelle spin-off-sarjalle Winx-klubista, jolla heidän palvelunsa laajentaisi lapsille ja nuorille suunnattujen ohjelmien määrää. Molemmat kaudet sisältäisivät 13 jaksoa jotka olisivat noin 23 minuutin pituisia. Rainbow Studios esitteli uutta sarjaa Licensing Expossa Las Vegasissa vuonna 2016 muiden uusien ohjelmien rinnalla, Kuninkaallinen akatemia ja Maggie & Bianca Fashion Friends.
Aiheesta muualla

http://www.winxclub.com/ (englanniksi)
Winxien maailma Netflixissä
Glasgow’n kansainvälinen lentoasema

Glasgow’n kansainvälinen lentoasema (gaeliksi Port-adhair Eadar-nàiseanta Ghlaschu, skotiksi Glesga Airport) (IATA: GLA, ICAO: EGPF) sijaitsee Renfrewshiressä, 13 kilometriä länteen Glasgow’sta, lähellä Paisleyn ja Renfrew’n kaupunkeja.
Nykyään Glasgow’n kansainvälinen lentoasema on Skotlannin vilkkain ja Ison-Britannian seitsemänneksi vilkkain lentoasema. Glasgow’n kansainvälinen lentoasema on Skotlannin ensimmäinen lentoasema, joka käsitteli yli miljoonaa matkustajaa yhden kuukauden aikana.
Lentoaseman omistaa BAA, joka omistaa myös Heathrow’n, Gatwickin, Stanstedin, Edinburghin, Aberdeenin ja Southamptonin lentoasemat.
Terminaalin osat

Glasgow’n kansainvälisen lentoaseman terminaalissa on kolme osaa, jotka jakautuvat länsi- (kansainvälisille lennoille), keski- (Ison-Britannian sisäisille lennoille) ja itäosaan (halpalentoyhtiöiden, Irlannin ja Pohjois-Irlannin lennoille). Keskiosa on osa vuonna 1966 rakennettua terminaalirakennusta. Itäosa rakennettiin 1970-luvun puolessa välissä ja länsiosa vuonna 1989.
Aiheesta muualla

Wikimedia Commonsissa on kuvia tai muita tiedostoja aiheesta .
BAA Glasgow’n kansainvälisen lentoaseman viralliset kotisivut
Yhdistyneen kuningaskunnan lentoasemat
| --- | --- |
Lontoo::  City • Gatwick • Heathrow • Luton • Stansted •  Ashford • Southend
Englanti::  Birmingham • Blackpool • Bournemouth • Bristol • Coventry • Doncaster-Sheffield • Durham Tees Valley • East Midlands • Exeter • Humberside • Leeds-Bradford • Liverpool • Manchester • Newcastle • Newquay • Norwich • Southampton • Brighton • Land’s End • Plymouth City • St. Mary’s
Skotlanti:  Aberdeen • Edinburgh • Glasgow International • Glasgow Prestwick • Inverness • Sumburgh • Barra • Benbecula • Campbeltown • Dundee • Fair Isle • Islay • Kirkwall • Lerwick • North Ronaldsay • Papa Westray • Stornoway • Tiree • Westray • Wick 
Wales::  Cardiff
Pohjois-Irlanti::  Belfast City • Belfast International • Derry
Kruununsiirtomaat::  Alderney • Guernsey • Mansaari • Jersey
Merentakaiset alueet::  Anguilla • Ascension • Bermuda • Ambergris Cays • Anegada • Beef Island • Virgin Gorda • Little Cayman • Cayman Brac • Grand Cayman • Mount Pleasant • Port Stanley • Gibraltar • Montserrat • Saint Helena • Grand Turk • Middle Caicos • North Caicos • Pine Cay • Providenciales • Salt Cay • South Caicos
Hal March

| Hal March |
| --- | --- |
 Bob Sweeney (vas.) ja Hal March vuonna 1946.
Henkilötiedot
Koko nimi:  Harold Mendelson
Syntynyt: 22. huhtikuuta 1920 San Francisco, Kalifornia, Yhdysvallat
Kuollut: 19. tammikuuta 1970 (49 vuotta) Los Angeles, Kalifornia
Ammatti:  juontaja, näyttelijä
Aiheesta muualla
IMDb 
Hal March (oik. Harold Mendelson 22. huhtikuuta 1920 San Francisco, Kalifornia – 19. tammikuuta 1970 Los Angeles, Kalifornia) oli yhdysvaltalainen näyttelijä ja juontaja. Hän toimi 1950-luvulla juontajana televisiotietokilpailussa The $64,000 Question. March esiintyi Broadwaylla näytelmissä Two for the Seesaw, Come Blow Your Horn ja The Odd Couple. March on saanut kaksi tähteä Hollywood Walk of Famelle.
Hal Fowler

| Hal Fowler |
| --- | --- |
 Fowler vuoden 1979 WSOP:ssa
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  1 
WPT-voitot:  0
EPT-voitot:  0
Turnausansiot (USD):  274 400
Päivitetty:  8. elokuuta 2007
Hal Fowler oli yhdysvaltalainen pokerinpelaaja. Hän oli ensimmäinen amatööri, joka voitti World Series of Pokerin epävirallisen maailmanmestaruuden (1979).
Turnauksessa Fowler oli finaalipöydässä - jossa pelasivat mm. Johnny Moss ja Bobby Baldwin - pahimmillaan 500 000 merkkiä tappiolla, josta hän kuitenkin kiri lopulta voittoon.
On väitettykenen mukaan?, ettei Fowler itse maksanut sisäänpääsyään turnaukseen, vaan sen olisi tehnyt toinen maailmanluokan pokerinpelaaja Benny Binion.
Fowler katosi nopeasti pokeripiireistä, syynä tiettävästi diabeteksestä aiheutuneet komplikaatiot, jotka olivat huonontaneet hänen näköaistiaan ja kävelykykyään.
Guelph

| Guelph (City of Guelph) |
| --- | --- |

 lippu
 Guelph
 Koordinaatit: 43°32′53″N, 80°15′03″W 
Valtio:   Kanada
Provinssi:  Ontario
Perustettu:  23. huhtikuuta 1827
Kaupunkioikeudet:  23. huhtikuuta 1879
Hallinto:  
 – Hallinnon tyyppi:  Guelphin kaupunginvaltuusto
 – Pormestari:  Karen Farbridge
Pinta-ala:  
 – Kokonaispinta-ala:  87 km²
 – Metropolialue:  378 km²
Korkeus:  334 m
Väkiluku (2006):  114 943
 – Väestötiheys:  1 326 as./km²
 – Metropolialue:  127 009
 – Väestötiheys metropolialue:  336 as./km²
Aikavyöhyke:  UTC-5
 – Kesäaika:  UTC-4
Postinumero:  N1C, N1E, N1G, N1H, N1K, N1L
Suuntanumero(t):  519 ja 226
Lempinimi::  The Royal City
Motto::  Faith, Fidelity and Progress
 
 www.guelph.ca 
Infobox OKVirheellinen NIMI-arvo: 
Guelph on kaupunki Ontarion provinssissa Kanadassa. Se sijaitsee noin sata kilometriä Torontosta etelään valtateiden 6 ja 7 risteyksessä. Kaupungissa on asukkaita noin 127 000 (2006). Guelph on Wellingtonin piirikunnan pääkaupunki, vaikka se on poliittisesti varsin itsenäinen suhteessa piirikuntaan.
Guelph perustettiin 23. huhtikuuta 1827 englantilaisen Canada Companyn keskuspaikaksi. Sille myönnettiin kaupunkioikeudet vuonna 1879.
Guelphin yliopisto on perustettu vuonna 1964. Yliopistossa on noin 20 000 opiskelijaa.
Aiheesta muualla

Kuvia tai muita tiedostoja aiheesta Guelph Wikimedia Commonsissa
Gregory Smith

Gregory Smith vuonna 2012.
Gregory Edward Smith (s. 6. heinäkuuta 1983 Toronto, Ontario, Kanada) on kanadalais-amerikkalainen näyttelijä, joka tunnetaan parhaiten Ephram Brownin roolista televisiosarjassa Everwood. Vuodesta 2010 lähtien hän on esiintynyt poliisisarjassa Nuoret poliisit. Smith debytoi sarjassa myös yksittäisten jaksojen ohjaajana.
Smith esiintyi ensimmäisen kerran televisiossa yksivuotiaana, tuolloin mainoksessa. Hänen ensimmäinen merkittävä roolinsa oli elokuvassa Leapin' Leprechauns (1995), sen jälkeen hän on näytellyt muun muassa elokuvissa Harriet the Spy, Pienet soturit, Krippendorf's Tribe ja Patriot. 
Gregory on tunnettu myös World Heroes -pelisarjan Tom Wieselawin ääninäyttelijänä.
Gregory Smithillä on nykyään sekä Kanadan että Yhdysvaltain kansalaisuus.
Everwoodin roolihahmonsa Ephram Brownin tavoin myös Smith uskonnoltaan juutalainen.
Filmografia

Andre (1994)
Leapin' Leprechauns (1995)
The Other Mother: A Moment of Truth Movie (1995) (TV)
The Adventures of Captain Zoom in Outer Space (1995) (TV)
Spellbreaker: Secret of the Leprechauns (1996)
Big Bully (1996)
Harriet the Spy (1996)
Shadow Zone: My Teacher Ate My Homework (1997)
Krippendorf's Tribe (1998)
The Climb (1998)
Pienet soturit (1998)
Zenon: Girl of the 21st Century (1999) (TV)
Patriot (2000)
Kate Brasher (2001) (TV)
American Outlaws (2001)
Just Ask My Children (2001) (TV)
Everwood (2002–2006) (TV)
A Wrinkle in Time (2003)
Kids in America (2004)
Book of Love (2004)
Nearing Grace (2005)
Pimeä nousee (2007)
Boot Camp (2007)
Hobo With a Shotgun (2011)
Conception (2011)
Something Red (2011) (lyhytelokuva)
Dream House (2011)
In My Pocket (2011)
Follow (2012) (lyhytelokuva)
Spvrna (2014) (lyhytelokuva)
Aiheesta muualla

Gregory Smith Internet Movie Databasessa. (englanniksi)
Hal McKusick

Hal McKusick (1. kesäkuuta 1924 – 11. huhtikuuta 2012) oli yhdysvaltalainen jazzmuusikko. Hänen pääsoittimensa oli alttosaksofoni, mutta hän oli myös klarinetisti.
McKusick työskenteli yhteistyössä lukuisten aikansa jazzin merkkinimien kanssa, mutta hän levytti myös oman yhtyeensä johdossa. Hän soitti vakituisena jäsenenä muiden muassa Boyd Raeburnin ja Claude Thornhillin kokoonpanoissa 1940-luvulla.
Aiheesta muualla

Marc Myersin moniosainen tarina Hal McKusickin urasta (englanniksi)
Gorillaz (albumi)

| Gorillaz Gorillaz |
| --- | --- | --- |

Studioalbumin tiedot
 Julkaistu: 26. maaliskuuta 2001
 Tyylilaji: alternative rock, trip hop
 Kesto: 56.42
 Levy-yhtiö: Parlophone, Virgin
Listasijoitukset
  Suomen virallinen lista: 7.
Gorillazin muut julkaisut
|   | Gorillaz 2001 | G Sides 2001 |
Singlet albumilta Gorillaz
 ”Clint Eastwood” Julkaistu: 5. maaliskuuta 2001  ”19-2000” Julkaistu: 25. kesäkuuta 2001  ”Rock the House” Julkaistu: 22. lokakuuta 2001  ”Tomorrow Comes Today” Julkaistu: 15. helmikuuta 2002
Gorillaz on Gorillazin ensimmäinen studioalbumi, joka julkaistiin 26. maaliskuuta 2001.
Albumi ylsi Suomen virallisen listan sijalle 7, ja se pysyi listalla yhteensä 16 viikkoa.
Kappaleet

Re-Hash – 3.40
5/4 – 2.42
Tomorrow Comes Today – 3.13
New Genius (Brother) – 3.59
Clint Eastwood – 5.42
Man Research (Clapper) – 4.32
Punk – 1.38
Sound Check (Gravity) – 4.42
Double Bass – 4.46
Rock the House – 4.09
19-2000 – 3.27
Latin Simone (Que Pasa Contigo) – 3.38
Starshine – 3.33
Slow Country – 3.37
M1 A1 – 4.01
Arvostelut

Allmusic:
Desibeli.net:
Metacritic: 71/100
Pitchfork Media: 7.0/10
Rolling Stone:
Soundi:
Euro Hockey Tour 2021–2022

Euro Hockey Tourin kausi 2021–2022 oli sarjan 26. kausi. Sarjassa pelaavat Suomen, Ruotsin ja Tšekin miesten jääkiekkomaajoukkueet. Venäjä suljettiin sarjasta Ukrainan sodan vuoksi ja sen korvasivat Tšekin turnauksessa Itävalta ja Ruotsin turnauksessa Sveitsi. Lisäksi Kanada osallistui Channel One Cupiin.
Kokonaispisteet

|  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Ruotsi  | 7 |  5  |  0  |  0  |  2  |  20  |  18  | +2 | 15 |
|   Tšekki  | 8 |  3  |  0  |  2  |  3  |  22  |  21  | +1 | 11 |
|   Suomi  | 7 |  1  |  2  |  0  |  4  |  14  |  17  | -3 | 7 |
Pisteisiin on laskettu vain joukkueiden keskinäiset ottelut.
Hal Jackson

Hal Jackson (3. marraskuuta 1915 – 23. toukokuuta 2012) oli yhdysvaltalainen radiotoimittaja. Uransa aikana hän rikkoi useita roturajoja, ollen muun muassa maansa ensimmäinen musta urheiluselostaja toimiessaan washingtonilaisella WOOK-radioasemalla.
Jackson työskenteli Washingtonissa vuoteen 1954 asti, juontaen enimmillään neljää päivittäistä ohjelmaa neljällä eri radioasemalla. Tämän jälkeen hän siirtyi New Yorkiin. Vuonna 1971 Jackson oli perustamassa New Yorkin ensimmäistä afroamerikkalaisten omistamaa ja operoimaa radioasemaa.
Hal Jackson nimettiin Radio Hall of Fameen vuonna 1995.
Aiheesta muualla

The History makers: Hal Jackson Biography (Arkistoitu – Internet Archive) (englanniksi)
topblacks.com: Hal Jackson[vanhentunut linkki] (englanniksi)
Gornyi Dubnjakin taistelu

Gornyi Dubnjakin taistelu käytiin Turkin sodan aikana vuonna 1877 Gorni Dăbnikin (Gornyi Dubnjak) kylässä Plevnan länsipuolella Bulgariassa. Gornyi Dybnjakin linnoitus oli yksi linnakkeista, jotka suojasivat Plevnan ja Sofian välistä maantietä. Venäläisten oli vallattava nämä linnoitukset katkaistakseen Plevnan huoltoyhteydet ja saadakseen siten kaupungin saarrettua. Lokakuun 24. päivän aamuna klo 9 venäläiset hyökkäsivät kenraali Josif Gurkon johdolla kylän linnoitukseen ja valtasivat sen turkkilaisilta. Kahakassa avusti Suomen kaarti, josta kaatui 24 miestä, joista viisi upseeria, sekä haavoittui 94 miestä.
Helsingissä Kaartin kasarmin sisäpihalla on vuonna 1881 pystytetty Gornyi Dubnjakin taistelun muistomerkki, johon on kaiverrettu taistelussa kaatuneiden suomalaisten nimet. Muistomerkin suunnitteli arkkitehti F. A. Sjöström.
Gornyi Dubnjakin taistelu mainitaan ”Suomen kaartin paluulaulun” toisessa säkeistössä.
Merisotilas seisomassa Gornyi Dubnjakin taistelu taistelun muistomerkin edessä Kaartin kasarmin pihalla 1940-luvulla.
Goro

Goro voi tarkoittaa ainakin seuraavia:
Goro, kunta Ferraran maakunnassa Italiassa
Goro, hahmo Mortal Kombat -pelisarjassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Goro”, voi hakea sivunnimihaulla, laajalla sivunnimihaulla tai tekstihaulla.
Haakon III Sverrenpoika

| Haakon III Sverrenpoika |
| --- | --- |
 Kolikko Haakonin ajalta. "H" saattaa viitata joko Haakoniin tai Hamarin kaupunkiin.
Norjan kuningas
Valtakausi:  9. maaliskuuta 1202 – 1. tammikuuta 1204
Edeltäjä:  Sverre Sigurdinpoika
Seuraaja:  Guttorm Sigurdsson

Syntynyt:  1182
Kuollut:  1. tammikuuta 1204
Suku:  Sverre
Isä:  Sverre Sigurdinpoika
Äiti:  Astrid Roesdotter
Uskonto:  katolilaisuus
Haakon III Sverrenpoika (Håkon Sverresson, 1182 – 1. tammikuuta 1204) oli Norjan kuningas 9. maaliskuuta 1202 – 1. tammikuuta 1204. Hän oli Sverre Sigurdinpojan avioton poika. Haakonin äidistä ei ole varmuutta, mutta äiti saattoi olla Astrid Roesdotter, Färsaarten piispan Roen tytär.
Haakonin isän Sverre Sigurdinpojan ollessa kuninkaana maallisen ja hengellisen vallan välille oli syttynyt sota piispojen nimitysoikeudesta, ja useat merkittävät kirkonmiehet olivat paenneet Tanskaan. Haakonin lyhyen kuninkuuden merkittävin saavutus oli maanpaossa olleiden piispojen kutsuminen takaisin Norjaan kesällä 1202 sekä rauhan solmiminen kuninkaan ja kirkon välillä.
Isänsä kuninkuuden aikana Haakon Sverrenpoika osallistui joukkojen komentajana piispojen puoluetta bagleja vastaan käydyssä taistelussa Oslossa vuonna 1197. Hän kunnostautui myös muissa taisteluissa. Sverre Sigurdinpojan kuoltua maaliskuussa 1202, birkebeinien puolue valitsi Haakonin kuninkaaksi, ja myöhemmin hänet julistettiin virallisesti koko Norjan kuninkaaksi Øyratingetissä.
Kuolinvuoteellaan kuningas Sverre oli kirjoittanut kirjeen pojalleen, jossa hän antoi neuvoja kuninkaana toimimiseen. Kirjeessä Sverre todennäköisesti neuvoi etsimään sovintoa kirkon kanssa. Maanpakoon lähteneet piispat, Oslon piispa Nikolas Arnesson ja arkkipiispa Eirik Ivarsson, kutsuttiin takaisin Norjaan kesällä 1202. Haakon ilmoitti piispoille osoittamassaan kirjeessä, että hän halusi lopettaa riidan kirkon kanssa ja päättää kiistan vuoksi maassa vallinneen laittoman tilan. Haakon antoi kirjeessään kirkolle luvan kanonisen oikeuden noudattamiseen, mutta sillä ehdolla, että tämä tapahtuisi vahingoittamatta valtakuntaa, sen lakeja ja kuningasta. Arkkipiispa Eirik Ivarsson vapautti tämän jälkeen Norjan kirkonkirouksesta. Paavi nuhteli Ivarssonia tästä myöhemmin paimenkirjeessään, koska katsoi, että vapautus pannasta oli tapahtunut ilman apostolista valtaa. Paavi ilmaisi kuitenkin muutoin iloitsevansa saavutetusta sovusta.
Historioitsijat katsovat, että Haakon Sverrenpojan sovintoesitys oli luonteeltaan hyvin yleisluontoinen rauhansopimus, joka antoi paljon tulkinnanvaraa erilaisissa kiistatilanteissa. Haakon sai rauhan solmimisen jälkeen laajan tuen kuninkaana koko Norjassa, myös baglien hallitsemassa Austlandissa. Baglien puolue hajotettiin toistaiseksi ja maassa vallitsi vihdoin rauha.
Haakonin äitipuolen Margaret Eriksdotterin huhuttiin myrkyttäneen hänet.
Euro Hockey Tour 2023–2024

Euro Hockey Tourin kausi 2023–2024 oli sarjan 28. kausi. Sarjassa pelasivat Suomen, Ruotsin, Sveitsin ja Tšekin miesten jääkiekkomaajoukkueet.
Kokonaispisteet

|  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
|   Ruotsi  | 12 |  9  |  0  |  1  |  2  |  39  |  27  | +12 | 28 |
|   Suomi  | 12 |  6  |  2  |  0  |  4  |  37  |  29  | +8 | 22 |
|   Tšekki  | 12 |  5  |  1  |  0  |  6  |  31  |  32  | -1 | 17 |
|   Sveitsi  | 12 |  1  |  0  |  2  |  9  |  21  |  40  | -19 | 5 |
Halmesmäki

Halmesmäki-nimisiä henkilöitä:
Heikki Halmesmäki (1891–1959), suomalainen teologi ja rovasti
Martti Halmesmäki (s. 1966), suomalainen entinen kiekonheittäjä
Matti Halmesmäki (s. 1952), suomalainen yritysjohtaja ja vuorineuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halmesmäki”, voi hakea sivunnimihaulla, laajalla sivunnimihaulla tai tekstihaulla.
HMS Virgo (T126)

| HMS Virgo |
| --- | --- |
 HMS Virgon hylky

Aluksen vaiheet
Rakentaja:  Karlskronavarvet
Laskettu vesille:  10. syyskuuta 1966
Palveluskäyttöön:  22. maaliskuuta 1968
Poistui palveluskäytöstä:  1. marraskuuta 1989
Tekniset tiedot
Uppouma:  210 t
Pituus:  39,90 m (vesiraja) 42,50 m (kokonaispituus)
Leveys:  7,10 m
Syväys:  1,65 m
Koneteho:  3 x Bristol Perseus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm lvakan M/50C 2 x ksp M/58 6 x 53,3 cm M/65 tai M/66 torpedoputkea tyypin 613 torpedoille 2 x 10,3 cm lysraketställ M/55 1 x 57 mm lysraketpjäs M/60 miinoja
HMS Virgo (runkonumero T126) oli Ruotsin laivaston Spica-luokan torpedovene.
Valmistus

Alus tilattiin Karlskronan laivastontelakalta. Se laskettiin vesille 10. syyskuuta 1966 ja liitettiin laivastoon 22. maaliskuuta 1968.
Palvelus

Alus poistettiin palveluksesta 1. marraskuuta 1989.
Halmeniemi

Halmeniemi on kylä Mäntyharjulla, Korpijärven itärannalla. Kylässä on ollut asutusta jo 1500-luvulta lähtien. Kesäisin kylän asukasmäärä nousee, sillä alueella on paljon kesämökkejä.
Gravitoni

| Gravitoni |
| --- | --- |
Symboli:  G
Rakenne:  Alkeishiukkanen
Perhe:  Bosoni
Ryhmä:  Mittabosoni
Vuorovaikutus:  Painovoima
Löydetty teoreettisesti:  1930-luku
Löydetty:  Hypoteettinen
Massa:  0
Sähkövaraus:  0 e
Spin:  2
Gravitoni on hypoteettinen alkeishiukkanen, joka toimii gravitaation välittäjähiukkasena.
Gravitaation ominaisuuksien vuoksi gravitonien pitää olla aina puoleensavetäviä eli attraktiivisiä (gravitaatio ei koskaan hylji), toimia minkä tahansa matkan yli (gravitaatio on universaali) ja esiintyä lukuisissa määrin. Kvanttiteoriassa tällaiset hiukkaset ovat bosoneita, joilla on parillinen spin ja joiden lepomassa on nolla.
Gravitonit on postuloitu (oletettu) yksinkertaisesti siksi, että kvanttiteoria on ollut niin menestyksellinen muiden perusvoimien kuvaamisessa.
Gravitonit ja kvanttigravitaation mallit

Kvanttiteorian diskreettisyys ei ole yhteensopiva Einsteinin yleisen suhteellisuusteorian jatkuvien funktioiden kanssa. Ongelmat jatkuvuudessa, yhdessä muutamien käsitteellisten arvoituksien kanssa, sai monet fyysikot uskomaan, että yleistä suhteellisuusteoriaa täydellisempi teoria on voimassa lähellä Planckin pituuden mittakaavaa. Supersäieteoria on ollut lupaavinkenen mukaan? kaiken teoria; se on ainoa teoria, jossa minkä tahansa asteen gravitonisironnan kvanttikorjaukset ovat äärellisiä.
Gravitoni on säieteoriassa suljettu säie, joka on hyvin erityisessä matalan energian värähtelytilassa. Gravitonien sironta säieteoriassa voidaan myös laskea korrelaatiofunktioista konformaalisessa kenttäteoriassa, kuten AdS/CFT-vastaavuus sanelee, tai matriisiteoriasta.
On myös kvanttigravitaatioteorioita, jotka eivät ennusta gravitonia; esimerkiksi silmukkakvanttigravitaatioteoriassa ei ole vastaavaa hiukkasta.
Gravitonit ja kokeet

Gravitonin havaitseminen on osoittautunut ongelmalliseksi. Gravitaatioaaltojen voidaan katsoa olevan gravitonien koherentteja tiloja, kuten sähkömagneettiset aallot ovat fotonien koherentteja tiloja. Gravitaatioaallon yksittäisen kvantin, gravitonin havaitseminen on vieläkin hankalampaa. Gravitaatioaaltoja olivat koettaneet havaita MIT:n LIGO (vuodesta 1992 alkaen) ja ranskalainen VIRGO-interferometri (vuodesta 2007 alkaen). Lisäksi suunnitteilla on ESAn ja NASAn yhteishankkeena alkanut LISA.
11. helmikuuta 2016 julkistettiin tieto, että gravitaatioaalloista on tehty suoria havaintoja yhdysvaltalaisella LIGO-havaintolaitteella.
HMS Virgo (1902)

| HMS Virgo |
| --- | --- |

Aluksen vaiheet
Rakentaja:  Karlskronavarvet
Laskettu vesille:  9. syyskuuta 1902
Palveluskäyttöön:  4. lokakuuta 1902
Poistui palveluskäytöstä:  17. joulukuuta 1941
Tekniset tiedot
Uppouma:  92 t
Pituus:  39,9 m (kokonaispituus)
Leveys:  4,8 m
Syväys:  2,1 m
Koneteho:  1 x 3-sylinterinen kolmivaihehöyrykone, 1 350 ihp
Nopeus:  23 solmua
Miehistöä:  18
Aseistus
Aseistus:  2 x 38,1 cm M/93 torpedoputkea 2 x 47 mm kan M/95 -tykkiä
HMS Virgo (runkonumero vuodesta 1921 alkaen V33) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus

Alus tilattiin Karlskronan laivastontelakalta. Alus laskettiin vesille 9. syyskuuta 1902 ja liitettiin laivastoon 4. lokakuuta.